Lønindeks 2. kvt. 2017

I årets andet kvartal steg gennemsnitslønnen pr. time for de statsligt ansatte med 1,7 pct. i forhold til samme kvartal sidste år. Det er den højeste årlige udvikling i gennemsnitstimelønnen for de statsligt ansatte siden første kvartal 2013. På tværs af alle sektorer er det dog de regionalt ansatte, som med 2,7 pct. havde den højeste udvikling i timelønnen i årets andet kvartal, tæt efterfulgt af de kommunalt ansatte som havde en udvikling på 2,5 pct. i samme periode. I virksomheder og organisationer (i den private sektor) steg gennemsnitslønnen pr. time 1,8 pct. i andet kvartal.

Højere stigning i gennemsnitslønnen i tre ud af fire sektorer

Sammenlignet med første kvartal 2017 steg lønstigningstakten i både virksomheder og organisationer, staten og regionerne i årets andet kvartal. I den statslige sektor øgedes stigningen på årsbasis mest med 0,6 procentpoint mellem første og andet kvartal. I kommunerne aftog udviklingen i den gennemsnitlige timeløn på årsbasis med 0,4 procentpoint imellem de to kvartaler.

Forbrugerpriserne steg 0,8 pct. i samme periode

I maj, som er andet kvartals midterste måned, viste Forbruger- og nettoprisindekset maj 2017 en årlig stigning i forbrugerpriserne på 0,8 pct. (se Nyt fra Danmarks Statistik 2017:244). På tværs af alle sektorer er gennemsnitstimelønnen dermed steget betydeligt mere end priserne i årets andet kvartal.

Højest lønvækst igen i sociale institutioner

For andet kvartal i træk var det de ansatte inden for sociale institutioner i kommuner og regioner, som havde den højeste stigning i den gennemsnitlige timeløn. Her steg lønnen med 3,2 pct. i andet kvartal, hvilket dog er en nedgang på 0,2 pct. i forhold til det foregående kvartal.

Den laveste udvikling i timelønnen i andet kvartal havde ansatte inden for kultur og fritid i staten med 0,4 pct. i forhold til samme kvartal sidste år.

Lønindeks og årlig stigning i lønindekset opdelt på sektor og branche 2017 Årlig ændring 1. kvt. 2.kvt. 1. kvt. 2016 2. kvt. 2016 - 1. kvt. 2017 - 2. kvt. 2017 1. kvt. 2005 = 100 pct. Virksomheder og organisationer i alt1 131,5 132,2 1,6 1,8 Industri, råstofindvinding og forsyningsvirksomhed 134,7 135,3 2,1 2,0 Bygge og anlæg 130,2 130,9 2,1 1,9 Handel og transport mv. 128,3 128,9 1,2 1,5 Information og kommunikation 133,3 133,4 1,6 1,3 Finansiering og forsikring 142,8 143,6 2,2 2,3 Ejendomshandel og udlejning 130,5 130,0 1,8 1,2 Erhvervsservice 132,2 133,9 1,0 2,0 Undervisning og sundhed mv. 127,9 128,5 1,6 1,6 Kultur, fritid og anden service 125,4 125,7 1,8 1,7 Staten i alt 131,1 133,2 1,1 1,7 Forskning og udvikling 134,0 136,3 2,6 3,0 Statslig administration, forsvar og politi

(inklusive sociale kasser og fonde) 129,4 131,5 1,1 1,8 Undervisning 130,2 132,3 1,4 1,8 Kultur og fritid 132,5 131,7 1,9 0,4 Kommuner og regioner i alt 135,6 136,2 2,8 2,6 Rengøring og anden operationel service 142,1 140,0 2,3 2,1 Kommunal og regional administration 132,4 132,4 2,8 2,6 Undervisning 135,4 135,3 2,0 1,5 Sundhedsvæsen 133,0 134,1 2,4 2,5 Sociale institutioner 135,4 137,0 3,4 3,2 Kultur og fritid 139,8 138,5 3,3 2,7 Regioner i alt 135,7 136,8 2,6 2,7 Kommuner i alt 135,2 135,6 2,9 2,5